་སྨོན་ལམ་བཏབ།།
ཐམས་ཅད་ལས་ཅན་ཡིན་པས་དགའ་བ་བསྒོམ།།
ཁོ་མོའི་ཚིག་འདི་རིན་ཆེན་གསེར་ལས་དཀོན།།
ཞེས་གསུངས་པ་དང་། གཞུང་ཚད་ལྡན་ནས་གསུངས་པ་ཚུལ་བཞིན་ཉམས་
སུ་ལེན་པ་རྣམས་གུ་རུ་ཉིད་ཀྱི་བྱིན་རླབས་ཀྱི་རོལ་རྩལ་ཡིན་པར་ཡང་གསུངས་ཏེ།
དགོངས་འདུས་ལུང་བསྟན་བཀའ་རྒྱ་མ་ལས།
མདོར་ན་ཨོ་རྒྱན་ངས་བསྟན་ཆོས་རྣམས་ལཿ
གཞུང་བཞིན་སུ་དང་སུ་ཡིས་སྤྱོད་པ་ཀུནཿ
ཐམས་ཅད་ང་ཡི་སྤྲུལ་པ་ཡིན་པར་ངེས༔
མ་འོངས་ཀུན་གྱིས་ཡིད་གཉིས་ཐེ་ཚོམ་སྤངས
གུས་པས་བཀུར་སྟི་ཕུ་དུད་འབྲེལ་པ་ཞོག༔
ཅེས་གསུངས། ཁྱད་པར་སྒྲུབ་པ་བཀའ་བརྒྱདལ་འབྲེལ་པ་བཞག་པའི་ཕན་ཡོན་ཀྱང་།
721

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

དཔལ་ཀུན་ཏུ་བཟང་པོས།
བསྐལ་པར་བསགས་པའི་སྡིག་སྒྲིབ་བྱང༌།།
ཕྱི་ནང་རྐྱེན་ངན་བར་ཆད་སེལ།།
ཕྱི་མ་ཐར་པ་བྱང་ཆུབ་ཐོབ།།
ཅེས་དང་། ཨོ་རྒྱན་རིན་པོ་ཆེའི་ཞལ་ནས།
གསང་སྔགས་དོན་གྱི་སྙིང་པོ་འདི་ཁོ་ན།།
སྒྲུབ་ཆེན་འདི་ཡི་མིང་ཙམ་སུ་གང་འཛིན།།
ཨོ་རྒྱན་ང་དང་སྙིང་ཁྲག་གཅིག་ཏུ་འདྲེས།།
ཞེས་དང༌།
པདྨ་ང་ཡི་སྲོག་གི་དྭངས་མ་སྟེ།།
དུས་གསུམ་རྒྱལ་བའི་སྲོག་སྙིང་འདི་ཁོ་ན།།
དུས་གསུམ་རྒྱལ་བ་སྤྱི་སྒྲུབ་འདི་ཀ་ཟབ
འདི་འཆང་ཨོ་རྒྱན་ང་དང་འབྲལ་བ་མེང མེད།།
རིག་འཛིན་བརྒྱད་འདུས་དམ་ཅན་བྲན་དུ་ཁོལ།།
ཡང་ཟབ་སྙིང་པོ་མར་གྱི་སྙིང་ཁུ་ཕྱུང༌།།
དུབ
་གསུམ་བདེ་གཤེགས་རྒྱལ་བ་མ་ལུས་པ།།
ཐམས་ཅད་ཐམས་ཅད་མ་ལུས་འདིས་འགྲུབ་སྟེ།།
722

བཀའ་བརྒྱད་བདེ་གཤེགས་འདུས་པའི་སྒྲུབ་ཆེན་གྱི་སྟོང་ཐུན་གདོང་ལྔའི་གད་མོ།

དེ་ཕྱིར་དུས་གསུམ་རྒྱལ་བ་སྤྱི་བསྒྲུབ་ཡིན།།
ཚིག་ཚོགས་མང་བས་མི་ཟབ་དོན་ལ་འདི།།
ཨོ་རྒྱན་ང་ཡི་ཐུགས་བཅུད་མིན་རེ་ཀན།།
ཞེས་དང༌།
མཁའ་འགྲོ་ཡེ་ཤེས་མཚོ་རྒྱལ་གྱི་ཞལ་ནས། བདེ་གཤེགས་སྒྲུབ་པ་བཀའ་
བརྒྱད་ཀྱི་ཆོས་སྐོར་རྣམས་ནི། གཞན་ལས་ཁྱད་དུ་འཕགས་པའོ། །དེ་ཅིའི་ཕྱིར་
ཞེ་ན། སློབ་དཔོན་ཆེན་པོ་པདྨའི་ཐུགས་དམ་གྱི་ལྷ་རྩོད་མེད་དུ་གྲགས་པ་ཡིན་ཞིང༌།
མ་འོངས་པ་ན་ཡང་རྗེས་འཇུག་ཐམས་ཅད་འདི་ལ་གྲུབ་པ་ཐོབ་པ་མང་བར་
གསུངས་སོ། །དེས་ན་ཐེ་ཚོམ་དང་ཡིད་གཉིས་མ་བྱེད་པར་སྒྲུབ་ཅིག །
ཤོད་ཅིག །སྟོན་ཅིག །སྒོམས་ཤིག །ཅེས་གསུངས་པ་མ་ཟད་གླེགས་བམ་ཙམ་
དད་པའི་རྟེན་དུ་བཟུང་ཡང༌།
གསང་བའི་རྒྱུད་ཆེན་སྒྲུབ་ཡིག་གང་སུ་འཛིན།།
དེ་ཕྱོགས་དམ་ཅན་བདེ་གཤེགས་ཀུན་འདུས་ཏེ།།
ཤ་རུལ་དག་ལ་སྦྲང་མ་ཇི་བཞིན་ནོ།།
ཞེས་གསུངས་ལ། ཡང་དག །གཤིན་རྗེ། རྟ་མགྲིན། ཕུར་པ།
ཕྱག་རྡོར། རིག་འཛིན་བླ་མ་སོགས་རེ་རེ་ལའང་མཚན་ཙམ་འཛིན་པ་དང་། སྒྲུབ་པའི་
ཕན་ཡོན་རྒྱ་ཆེར་གསུངས་པ་ཐམས་ཅད་ཀྱང་དཀྱིལ་འཁོར་འདི་ལ་འདུས་ཤིང༌། དེ་ལྟ་
723

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

བུའི་སྒྲུབ་པ་རྣལ་འབྱོར་རང་རང་གིས་ལོ་གསུམ་མཚམས་དམ་དུ་བཅད་པ་ལས་ཀྱང་
ཚོམ་བུ་ཚོགས་སྒྲུབ་ཞག་བདུན་ཕན་ཡོན་ཆེ་སྟེ།
རྒྱུད་ཆེན་གསང་བ་འདུས་པ་ལས།
དད་བརྩོན་དྲག་པོས་བསྒྲུབ་གྱུར་ན།།
མཚམས་མེད་ལྔ་པོ་སྤྱོད་པས་ཀྱང༌།།
དངོས་གྲུབ་ཐོབ་པ་གསང་སྔགས་ཁྱད།།
དམ་ལྡན་རྣམས་ལ་སྨོས་ཅི་དགོས།།
ཞེས་གསུངས། འདི་ལྟ་བུའི་ཕན་ཡོན་འབྱུང་བ་མི་བདེན་སོགས་བསམ་པ་མི་རུངས་ཏེ།
འདི་ཕྱོགས་ཐེ་ཚོམ་ཟ་བའི་མི་གང་སུ།།
ཚེ་འདིར་ཡིད་དུ་མི་འོངས་ཀུན་འདུས་ནས།
མནར་མེད་རྡོ་རྗེའི་དམྱལ་སྟེང་དེར་འགྲོ་བས།
ཀུན་གྱིས་ཐུན་མོང་མ་ཡིན་གསང་དམ་སྲུང༌།།
ཞེས་ཀྱང་གདམས་པར་མཛད་ཅིང་། མདོར་ན།
བདེ་གཤེགས་འདུས་པའི་དྲག་སྔགས་འདི།།
གསང་སྔགས་ཀུན་གྱི་བཅུད་ཡིན་པས།།
ནུས་པ་ཡོན་ཏན་བརྗོད་མི་ལངས།།
ལས་མཐའ་བརྒྱ་དང་རྩ་བརྒྱད་འགྲུབ།།
724

བཀའ་བརྒྱད་བདེ་གཤེགས་འདུས་པའི་སྒྲུབ་ཆེན་གྱི་སྟོང་ཐུན་གདོང་ལྔའི་གད་མོ།

ཐུན་མོངས་དངོས་གྲུབ་བརྒྱད་ཀྱང་ཐོབ།།
མཆོག་གི་དངོས་གྲུབ་མྱུར་དུ་འགྲུབ།།
ཅེས་གསུངས་པ་དང༌། བདུད་རྩི་སྨན་སྒྲུབ་ཀྱི་ཕན་ཡོན་ཡང། གནས་
སྐབས་སུ་སྦྱངས་རྟོགས་སྦར་གསུམ་གྱིས་བྱིན་གྱིས་བརླབས་པའི་རྫས་ཀྱི་བདུད་རྩིས་
རང་ལུས་ལ་གནས་པའི་བདུད་རྩི་ལྔ་དྭངས་མར་འགྱུར་བ
ཤ་ལྔས་
དུག་ལྔ་སེལ། བདུད་རྩི་ལྔས་ཡེ་ཤེས་ལྔ་མངོན་དུ་བྱེད། དེའི་མཐུ་ལས་ལམ་ལྔའི་
རྟོགས་པ་རྒྱུད་ལ་སྐྱེས་ཏེ་ཚེ་དང་ཏིང་འཛིན་ལྷག་མེད་ཐར་པ་ལ་བར་དུ་གཅོད་པའི་
བདུད་བཞི་འཇོམས་པར་འགྱུར་ཏེ།
བམ་བརྒྱད་ལས། བདུད་རྩིའི་ཆོས་ཀྱི་དོན་འདི་ནི་དཔེར་ན་མེ་དང་འདྲ་སྟེ།
ཆུང་སྟེ་རྡུལ་ཙམ་ནས། ཆེ་སྟེ་སྲིད་པའི་རི་བོ་ཡང་བསྲེག་གོ །དེ་བཞིན་དུ་ཆོས་
བདུད་རྩི་ཆེན་པོ་འདིས་ཀྱང་སེམས་ཅན་གྱིས་ཉོན་མོངས་པ་རྟོག་པ་ཕྲ་མོ་དང༌།
དུག་ལྔའི་རྡུལ་དཔྱིས་ཕྱུངས་ཏེ་རིགས་ལྔ་ཡེ་ཤེས་ལྔར་འཚང་རྒྱ་བར་བྱེད་དོ།།
ཞེས་གསུངས་ཤིང་ཐབས་དང་ལྡན་པའི་ཆོ་གས་བཅུད་ལེན་དུ་བསྟེན་ན་མཐར་
ཐུག་ཕུང་པོ་ལྔ་སངས་རྒྱས་ལྔར་སྦྱོང་ཞིང་དབང་བཞིའི་རྟོགས་པ་ཉམས་སུ་མྱོང༌།
གྲུབ་མཐའ་བཞི་ལམ་དུ་སློང༌། སྐུ་བཞིའི་གོ་འཕང་མངོན་དུ་འགྱུར་བ་སོགས་ཕན་
ཡོན་མཐའ་ཀླས་གསུངས་ཏེ།
725

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

ཁྲག་འཐུང་འདུས་པ་རྩ་བའི་རྒྱུད་ལས།
སྐད་ཅིག་ཐུག་འཕྲད་བསྟེན་པ་ཡིས༔
ཚེ་རིང་ནད་མེད་བདེ་བ་དང་༔
ལང་ཚོ་ཁ་དོག་སྟོབས་དང་གཟི༔
འཕེལ་ཞིང་དབང་པོ་རིག་པ་གསལ༔
མཁའ་ལ་འགྲོ་ཞིང་ཕ་རོལ་གྱི༔
ནུས་སྟོབས་གནོད་པས་མི་ཚུགས་ཤིང་༔
ཀུན་གྱིས་བཀུར་བསྟིའི་འོས་སུ་མཐོང༔
ཁམས་ཀྱི་ཟས་དང་མ་འདྲེས་ཤིང་༔
གོས་མེད་མཁའ་ལ་གཅེར་བུར་སྤྱོདཿ༔
སྔོན་གྱི་རྒྱལ་བ་ཆེ་རྣམས་ཀྱི༔
རིག་པ་འཛིན་པའི་གྲལ་ཐོབ་འགྱུར༔
དེ་ཉིད་མ་རེག་བར་དུ་ཡང་༔
ནད་དང་མུ་གེས་མི་ཚུགས་ཤིང་༔
བར་གྱི་བསྐལ་པ་འཇིགས་ལས་ཐར༔
གཞན་ལ་ཕན་པ་བསྒྲུབ་ལ་སོགས༔
ཡོན་ཏན་ཆེན་པོ་དཔག་མེད་ཐོབ༔
ཅེས་སོགས་ལུང་ཆེན་པོ་མཐའ་ཡས་པ་ལས་རྒྱ་ཆེར་འབྱུང་བའི་དོན་བསྡུས།
726

བཀའ་བརྒྱད་བདེ་གཤེགས་འདུས་པའི་སྒྲུབ་ཆེན་གྱི་སྟོང་ཐུན་གདོང་ལྔའི་གད་མོ།

ཨོ་རྒྱན་རིན་པོ་ཆེའི་ཞལ་ནས།
བདེ་གཤེགས་མ་ལུས་མཆོད་པའི་རྫས།།
བླ་མ་ཡི་དམ་སྡུད་པའི་རྩི།།
མཁའ་འགྲོ་ཀུན་གྱི་སྙིང་ཁྲག་ཡིན།།
ཟོས་པས་ཡོན་ཏན་བརྗོད་མི་ལངས།།
སངས་རྒྱས་སྐུ་ལྔའི་ཡོན་ཏན་འཐོབ།།
ཕྱི་ལྟར་ལུས་ཀྱི་ནད་གདོན་འཇོམས།།
ནང་དུ་ཉོན་མོངས་དུག་ལྔ་འདག།
དམ་ཚིག་ཉམས་ཆག་ཐམས་ཅད་བསྐང༌།།
གསང་བ་རང་བྱུང་ཡེ་ཤེས་རྟོགས།།
ཉན་ཐོས་རང་སངས་རྒྱས་རྣམས་ཀྱིས།།
ཟོས་ན་ས་བཅུ་ཐོབ་ནས་ཀྱང༌།།
ཐེག་ཆེན་བྱང་སེམས་ཆེན་པོར་འགྱུར།།
བླ་མ་མཆོད་ན་བྱིན་རླབས་འཇུག།
ཡི་དམ་མཆོད་ན་དངོས་གྲུབ་སྟེར།།
བདེ་གཤེགས་མཆོད་ན་ཐུགས་རྗེ་འབྱུང༌།།
མཁའ་འགྲོ་མཆོད་པས་ལུང་ཡང་སྟོན།།
727

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

རྣལ་འབྱོར་པའམ་སུས་ཟོས་ཀྱང༌།།
ཕྱི་ཡི་ནད་གདོན་སྡིག་སྒྲིབ་བྱང༌།།
ནང་གི་བསྐྱེད་རིམ་ཏིང་འཛིན་གསལ།།
གསང་བ་རང་རིག་ཆོས་སྐུར་རྟོགས།།
ཉན་ཐོས་རང་སངས་རྒྱས་རྣམས་ཀྱིས།།
ཉམས་དང་ལྷག་ཆད་མ་ལུས་སྐོང༌།།
འཆང་བས་དུས་མིན་འཆི་བ་བཟློག།
གདུག་པའི་དུག་ཀྱང་འཇིལ་བར་ནུས།།
བྱུག་པས་ནད་གདོན་མ་ལུས་སེལ།།
བསྲེག་ན་ནད་གདོན་ཐམས་ཅད་སྐྲོད།།
འདི་ཉིད་བསྒྲུབ་པའི་གནས་དེ་ཡང༌།།
དུར་ཁྲོད་བསིལ་བའི་ཚལ་དང་མཚུངས།།
དཔའ་བོ་མཁའ་འགྲོ་ཐམས་ཅད་འདུ།།
ས་ཕྱོགས་བྱིན་དང་ལྡན་པར་འགྱུར།།
ཆར་ཆུ་འབེབས་ཤིང་ལོ་ཕྱུགས་ལེགས།།
གང་བསྒྲུབས་པ་ཡི་གནས་དེ་རུ།།
སུ་བསྡད་མི་རྣམས་ཏིང་འཛིན་འཆར།།
ནམ་ཞིག་ཚེ་ཡི་དུས་བྱས་ནས།།
728

བཀའ་བརྒྱད་བདེ་གཤེགས་འདུས་པའི་སྒྲུབ་ཆེན་གྱི་སྟོང་ཐུན་གདོང་ལྔའི་གད་མོ།

ཕོ་མོ་བཟང་ངན་མེད་པ་རུ།།
རིག་པ་འཛིན་པའི་ས་ལ་གནས།།
དེ་ཕྱིར་མཆོག་གི་དམ་རྫས་སོ།།
ཞེས་གསུངས་ཤིང་། གཞན་ཡང་བམ་བརྒྱད་ལས། འཇམ་དཔལ་བསྐལ་
བ་སྟོང་གི་བར་དུ་སེམས་ཅན་གྱི་དོན་བྱས་པ་བས་བདུད་རྩི་ཆེན་པོ་འདིས་ལན་གཅིག་
སེམས་ཅན་གྱི་དོན་བྱས་པ་བསོད་ནམསཆེ་སྟེ། སེམས་ཅན་ཐམས་ཅད་དམྱལ་
ཁམས་བཅོ་བརྒྱད་ཀྱི་ནང་ནས་ཐར་པའི་ལམ་དུ་འདྲེན་པ་ཡིན་ནོ། །ཞེས་གསུངས་པས།
བདུད་རྩི་འདི་ཉིད་རིན་པོ་ཆེའི་ག་འུར་བཅུག་ནས་རྟག་ཏུ་བཅང་བ་དང་། རབ་ཐུན་
བཞིའི་ཐོག་མཐའ། འབྲིང་ཉིན་རེ་ལན་རེ། ཐ་མས་ཟླ་བ་རེ་ལ་རེ་རེ། ཡང་ཐས་
ཀྱང་དཔྱིད་ཟླ་འབྲིང་པོའི་ཚེས་གཅིག་གམ་བཅོ་ལྔར་ལན་རེ་མ་ཆགས་པར་བསྟེན་ཏེ་
དམིགས་པའི་ཆོ་གའང༌།
སྒྱུ་འཕྲུལ་ལས།
རྡོ་རྗེ་ལྕེ་ཡི་དམ་ཚིག་ནི།།
རྡོ་རྗེ་ཅན་གྱི་ཧཱུྃ་བསྒོམ་སྟེ།།
མཐེབ་སྲིན་ཐབས་ཤེས་ཕྱག་རྒྱ་ཡིས།།
མྱ་ངན་རྡོ་རྗེའི་ཐུགས་ཐོབ་འགྱུར།།
ཞེས་གསུངས་པ་བཞིན་ནོ།།
729

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

ཕན་ཡོན་དེ་ལྡན་གྱི་བསྒྲུབ་པ་ལེགས་པར་གྲུབ་པ་ལ་དགའ་སྤྲོ་དད་མོས་ཡིད་
ཆེས་དང་ལྡན་པས་སླད་ནས་ཀྱང་རྡོ་རྗེ་རྒྱལ་པོ་དང་རྒྱལ་ཐེབ། གཟུངས་མ་མཆེད་
ལྕམ་དཀྱིལ་འཁོར་གཅིག་ཏུ་འཚོགས་ཤིང་མར་མེ་གཅིག་ལ་བལྟས་པ་ཐམས་ཅད་
གཅིག་གིས་གཅིག་ལ་ཁོང་ཁྲོ་ང་རྒྱལ་སྒྲོ་བཀུར་སོགས་ཀྱིས་དམ་ཚིག་ལ་སེལ་སླད་
མི་གཞུག་པར་ལྷ་དང་དཀྱིལ་འཁོར་གྱི་ཚུལ་དུ་བལྟ་དགོས་པ་དང༌། འདི་ནས་བྱང་
ཆུབ་མ་ཐོབ་བར་དུ་དམ་ཚིག་རྡོ་རྗེའི་ལུ་གུ་རྒྱུད་གཅིག་ཏུ་སྦྲེལ་བས་རྣམ་ཀུན་འབྲལ་
བ་མེད་པར་སྲོག་གིས་བསྡུས་པའི་ལྷའི་ཚོམ་བུར་འཁོད་ཅིང་། ཚོམ་བུ་ཚོགས་སྒྲུབ་
ཀྱི་དགེ་བའི་ལས་ཆེན་པོ་བསགས་པའང་དོན་ཡོད་པར་བགྱི་བའི་སླད་དུ་མར་མེ་སྨོན་
ལམ་གདབ་པའི་སྐབས་སུ་བབ་པ་སྟེ།
དེ་ཡང༌། རྫོང་འཕྲང་ལས།
སངས་རྒྱས་ཀུན་གཞི་སྤྲོས་པ་མེད་པའི་དབྱིངས།།
ཐིག་ལེ་ཆེན་པོ་མ་བཅོས་ལྷུན་གྲུབ་དང༌།།
སྐྱེ་འགག་མེད་པ་བྱང་ཆུབ་སེམས་ཀྱི་དོན།།
ཡེ་ཤེས་མར་མེ་སྟོང་རྩར་ཤར་བའོ།།
ཞེས་གསུངས་པ་ལྟར་བྱང་ཆུབ་ཀྱི་སེམས་དངོས་པོའི་གཟུགས་དང་བྲལ་བ།
ཁྱད་ཆོས་དྲུག་ལྡན་ཡེ་ཤེས་ཀྱི་འོད་ཕུང་དུ་འབར་ཞིང་གཞོན་ནུ་བུམ་པ་སྐུའི་ཚུལ་དུ་
བཞུགས་པ་ནི་མཚོན་བྱ་དོན་གྱི་མར་མེ། གཞི་ལས་གཞི་སྣང་དུ་གཡོས་ཏེ།
730

བཀའ་བརྒྱད་བདེ་གཤེགས་འདུས་པའི་སྒྲུབ་ཆེན་གྱི་སྟོང་ཐུན་གདོང་ལྔའི་གད་མོ།

ལྟུན་གྲུབ་རང་སྣང་གི་སྒོ་ནས་ཤར་ལུགས་ཆེན་པོ་བརྒྱད་ཀྱིས་འཁོར་འདས་ཀྱི་སྣང་བ་
སྣ་ཚོགས་སུ་སྣང་བ་མཚོན་པ་བརྡ་ཡི་མར་མེ། རྒྱུ་སྐུ་དང་ཡེ་ཤེས། རྐྱེན་འོད་དང་
ཁ་དོག །བྱེད་ལས་སྒྲོན་མ་བཞིར་སྨིན་ཏེ་འཁོར་ལོ་བཞིའི་དབུས་སུ་སྙིང་པོའི་འོད་
གསལ་ཐིག་ལེ་ཆེན་པོ་དང་སྤྱི་བོ་ནས་རྟོག་པ་མེད་པའི་སྐུ་འཆར་བ་ནི་མཚོན་བྱེད་
རྟགས་ཀྱི་མར་མེ་སྟེ། དེ་དག་རྟེན་ཅིང་འབྲེལ་འབྱུང་གི་དབང་ལས་སྣང་གསལ་མཪ་
རྨེ་འདི་ཡིས་མཚོན་བྱེད་དུ་བྱས། ཆོས་དབྱིངས་མེ་ལོང་མཉམ་ཉིད་སོར་རྟོགས་བྱ་
གྲུབ་སྟོང་ཉིད་འདའ་ཀ་དབྱིངས་སྒྲོལ་ཀློང་གྱུར་ཏེ་ཡེ་ཤེས་ཆེན་པོ་རྣམ་པ་དགུ་ཡི་སྣང
བས་ཉོན་མོངས་པ་དགུ་ཡི་མུན་ཁང་བཅོམ། རྒྱུ་དྲུག་འཁོར་བའི་སྒོ་རྩད་ནས་བཅད།
རྡོ་རྗེ་ཁྲོ་རྒྱལ་རྣམས་ཀྱི་ཞལ་མཐོང༌། རང་བྱུང་སྣང་བ་བཞི་ཡིས་ཤུལ་མཚོན།
རིག་སྟོང་ཁྱབ་བདལ་ཆེན་པོས་རྒྱབ་སྐྱོར། རང་གྲོལ་སྤྱོད་པ་ཅོག་བཞག་གིས་མཐའ་
ཏེ་བགྲོད་པར་བྱ་བའི་ལམ་ལྔ་དང་ས་བཅུ་བགྲོད་དུ་མེད་པའི་ཚུལ་གྱིས་དྭངས་
སྲོག་ཐིག་ལེ་ཆེན་པོར་སྲིད་པ་གསུམ་པོ་ཡོངས་སུ་དག་པ་འོད་ཟེར་འཁྲུལ་བཤད་ཀྱི་
ཀློང་དམ་པར་བགྲོད་ནས། ཆོས་ཐམས་ཅད་བྱ་རྩོལ་གཉིས་ཀྱི་ཀློང་དུ་གདོད་ནས་སྐྱེ་
འགག་འཕོ་འགྱུར་བྲལ་བ་གཞི་རྫོགས་ལྟུན་གྲུབ་ཆེན་པོར་གདེང་ཆེན་ཐོབ། དབུགས་
ཆེན་ཕྱིན། རྩལ་ཆེན་རྫོགས་པའི་ཐུགས་འདུན་རྩེ་གཅིག་པ་མཛད་ནས་སྨོན་ལམ་གྱི་
རྗེས་ཟློས་གནང་བ་ཞུ།
731

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

རིག་པ་འཛིན་པའི་ཡེ་ཤེས་སྐུ།།
ཚེ་འདི་ཉིད་ལ་སྟེར་བྱེད་པ།།
བླ་མེད་ཐེག་པ་ཀུན་གྱི་བཅུད།།
སྒྲུབ་པ་བཀའ་བརྒྱད་འདི་རྨད་བྱུང༌།།
སྤྲོས་བཅས་སྒྲུབ་པའི་བུམ་བཟང་ནི།།
སྟོང་ཐུན་རིན་ཆེེན་ཕྲས་མཛེས་པས།།
གྲུབ་གཉིས་འདོད་པ་ཀུན་འཇོ་བ།།
མཁས་དང་གྲུབ་པའི་ཕྱག་ཆ་ཡིན།།
དེ་བྱུང་དགེ་བས་དཔལ་ཆེན་པོའི།།
གོ་འཕང་དཀའ་བ་མེད་ཐོབ་སྟེ།།
ལུས་ཅན་ཀུན་ལ་དངོས་གྲུབ་གཉིས།།
འཛད་མེད་སྦྱིན་པའི་བྱེད་པོར་ཤོག།
ཅེས་སྟོང་ཐུན་ཚན་པ་དྲུག་པོ་འདིའང་དཔལ་སྤུངས་སྒྲུབ་ཁང་དུ་བཀའ་བརྒྱད་སྒྲུབ་ཆེན་སྨན་སྒྲུབ་
འབྲེལ་མ་འཛུགས་པའི་སྐབས་སུ་ཉེར་མཁོར་གྱུར་ཏེ་བླུན་རྨོངས་ཡོན་ཏན་རྒྱ་མཚོས་རི་ཁྲོད་ཀུན་བདེ་གླིང་དུ་བྲིས་
པའི་ཡི་གེ་སྤེལ་བ་པོ་ནི་རང་སློབ་ལྔ་རིག་སྨྲ་བ་ཀརྨ་འགྱུར་མེད་དོ། །དགེ་ལེགས་འཕེལ།།
732